****

Vážení športoví priatelia,

dovoľte mi, aby som vás v mene výboru Telovýchovnej jednoty Družstevník Siladice informoval, ako naše mužstvá obstáli vo svojich súťažiach v ročníku 2016/2017.

V poslednom kole naši futbalisti zvíťazili na domácom ihrisku s mužstvom z Hornej Krupej po presvedčivom výkone 5:1, keď dva góly vstrelil Michal Mesároš a po jednom pridali Martin Laurinec, Marek Ertl a Peter Varga. Domáce mužstvo napokon skončilo na krásnom 2. mieste so ziskom 60 bodov a náš kanonier Martin Laurinec sa stál „kráľom strelcov„ keď súperom nastrieľal 40 gólov.

Za tento úspech je potrebné poďakovať všetkým hráčom, trénerom, funkcionárom a všetkým fanúšikom, ktorí stáli pri našom mužstve, aj v časoch keď sa im nedarilo. Ešte raz, vďaka!

**Konečná tabuľka 6. ligy**

| **por.** | **klub** | **z** | **1** | **x** | **2** |  **skóre** | **body** |  |
| --- | --- | --- | --- | --- | --- | --- | --- | --- |
| 1.  | OŠK Zavar | 30 | 19 | 5 | 6 |   95 | : | 30 | 62 |  |
| 2.  | TJ Družstevník Siladice | 30 | 18 | 6 | 6 |   87 | : | 48 | 60 |  |
| 3.  | TJ Družstevník Horná Krupá | 30 | 17 | 6 | 7 |   70 | : | 37 | 57 |  |
| 4.  | ŠK Cífer 1929 | 30 | 17 | 4 | 9 |   63 | : | 37 | 55 |  |
| 5.  | TJ Družstevník Voderady | 30 | 16 | 5 | 9 |   57 | : | 34 | 53 |  |
| 6.  | OFK Majcichov | 30 | 15 | 8 | 7 |   50 | : | 35 | 53 |  |
| 7.  | OŠK Dolná Krupá | 30 | 16 | 4 | 10 |   64 | : | 36 | 52 |  |
| 8.  | ŠK Slávia Zeleneč | 30 | 17 | 0 | 13 |   83 | : | 61 | 51 |  |
| 9.  | TJ Družstevník Dechtice | 30 | 16 | 2 | 12 |   65 | : | 47 | 50 |  |
| 10.  | TJ Slovan Červeník | 30 | 13 | 4 | 13 |   66 | : | 62 | 43 |  |
| 11.  | MTK Leopoldov | 30 | 11 | 6 | 13 |   48 | : | 52 | 39 |  |
| 12.  | FK Šulekovo | 30 | 8 | 3 | 19 |   60 | : | 78 | 27 |  |
| 13.  | TJ Slovan Veľké Orvište | 30 | 7 | 5 | 18 |   40 | : | 95 | 26 |  |
| 14.  | ŠK Borovce | 30 | 7 | 4 | 19 |   27 | : | 79 | 25 |  |
| 15.  | TJ Družstevník Dolný Lopašov | 30 | 6 | 5 | 19 |   36 | : | 79 | 23 |  |
| 16.  | TJ Družstevník Brestovany | 30 | 2 | 3 | 25 |   26 | : | 127 | 9 |  |



Náš “kanonier” Martin Laurinec v akcií



Tréner prvého mužstva Daniel Rau

Ďalej uvediem ako dopadli naše mládežnícke družstvá:

**Dorast VI. liga – sk. B**

Absolútnim víťazom svojej skupiny sa stali dorastenci, pod hlavičkou FC Horses, ktorých viedol Kveto Greguška. O celkového víťaza dorastu sa stretnú s víťazom sk.A Zelenčom 24. júna 2017 o 15,30 hod. v Modranke.

1. FC Horses 20 18 1 1 159:18 55 b.

**Žiaci IV. liga RUBBEX**

Žiaci vystupovali tiež pod hlavičkou FC Horses a vedení Jánom Beránkom nedopadli zle. Umiestnenie v strede tabuľky dáva nádeje na lepšie umiestnenie v budúcej sezóne.

6. FC Horses 26 13 3 10 82:62 42 b.

**Prípravka sk. A**

Naši najmenší zbierali skúsenosti a z tohoto hľadiska je potrebné sa pozerať na ich umiestnenie. Ak budú chcieť, iste v budúcnosti sa stanú platnými hráčmi našej TJ.

11. TJ Družstevník Siladice 20 0 0 20 10:139 0 b.

 Na záver dovoľte mi pozvať Vás na tradičný futbalový turnaj “Memoriál Alojza Plevku” , ktorý bude 22. júla 2017 na domácom ihrisku za účasti mužstiev z Piešťan, Leopoldova a Zvončína. Tešíme sa na Vašu účasť!